༄༅། །དཔལ་དུས་ཀྱི་འཁོར་ལོའི་ལམ་རིམ་པ་གཉིས་ཇི་ལྟར་ཉམས་
སུ་ལེན་པའི་ཚུལ་བདེ་བ་ཆེན་པོའི་ལམ་དུ་མྱུར་དུ་
འཇུག་པ་ཞེས་བྱ་བ་བཞུགས་སོ༎
༄༅། །རྗེ་བཙུན་དམ་པ་ཐུགས་རྗེ་ཆེན་པོ་དང་ལྡན་པ་རྣམས་ལ་ཕྱག་འཚལ་ལོ། །རྒྱལ་
བ་ཀུན་གྱི་གསུང་གི་གཅེས་པའི་གནད། །རྡོ་རྗེའི་རྣལ་འབྱོར་རྣམ་བཞི་གོམས་པ་ཡིས། །སྐུ་བཞིའི་
གོ་འཕང་མཆོག་ལ་མངའ་བརྙེས་པ། །བླ་མ་ལྷར་བཅས་གཙུག་གིས་གུས་བཏུད་ནས། །རྒྱུད་རྒྱལ་
གཞན་དང་བཤད་སྲོལ་མི་འདྲ་བའི། །རྒྱུད་ཀྱི་རྒྱལ་པོའི་ཟབ་ལམ་རིམ་པ་གཉིས། །སྐལ་ལྡན་སྐྱེ་
བོས་ཉམས་སུ་ལེན་པའི་ཚུལ། །རྗེ་བཙུན་བླ་མའི་གསུང་བཞིན་བྲི་བར་བྱ༎
དེ་ལ་འདིར་རྡོ་རྗེ་སློབ་དཔོན་མཚན་ཉིད་དང་ལྡན་པས་སྣོད་རུང་གི་གང་ཟག་དཔལ་དུས་
ཀྱི་འཁོར་ལོའི་རྒྱུད་ཀྱི་བརྗོད་བྱ་ལམ་རིམ་པ་གཉིས་ལ་ཇི་ལྟར་འཁྲིད་པའི་ཚུལ་ལ་གཉིས། དབང་
གིས་སྣོད་རུང་དུ་བྱ་བ་དང༌། སྣོད་དུ་གྱུར་ནས་རིམ་པ་གཉིས་ཇི་ལྟར་བསྒོམ་ཚུལ་ལོ། །དང་པོ་ལ་
གཉིས། ལམ་ཐུན་མོང་བས་རྒྱུད་སྦྱངས་པ་སྔོན་དུ་འགྲོ་དགོས་པར་བསྟན་པ་དང༌། དེ་ནས་དབང་
ཇི་ལྟར་བསྐུར་བའི་རིམ་པ་བཤད་པའོ། །དང་པོ་ནི་འགྲེལ་ཆེན་དྲི་མེད་འོད་ལས། དེ་ལྟར་དང་པོར་
ཆོས་ཐམས་ཅད་ཡང་དག་པར་བསྡུ་བ་ཤེས་ནས། དེ་ནས་རང་གི་ལུས་ལ་ཁྱབ་བདག་མཆོག་གི་
གོ་འཕང་མ་ནིང་གི་སྔགས་པས་བསྒོམ་པར་བྱ་སྟེ། སློབ་དཔོན་དང་བཅས་པ་ཡིས་སོ། །ཞེས་
གསུངས་སོ། །དེ་ལ་བསྡུ་བར་བྱ་བའི་ཆོས་ནི་ཐེག་པ་གསུམ་དང༌། དཀོན་མཆོག་གསུམ་དང༌།
བྱང་ཆུབ་ཀྱི་མཆོག་ཏུ་སེམས་བསྐྱེད་པ་དང་བསམ་པ་རྣམ་པར་དག་པ་དང་བདག་དང་བདག་གིར་
འཛིན་པ་སྤོང་བའི་རྩ་བ་གསུམ་དང་། ཉོན་མོངས་བཞི་དང་བདུད་བཞི་ཉམས་པར་བྱེད་པ་ཚངས་
པའི་གནས་བཞི་དང་། རྣམ་པར་ཐར་པའི་སྒོ་བཞི་བསྒོམ་པ་དང༌། བྱང་ཆུབ་ཀྱི་ཕྱོགས་དང་མཐུན་
1 ཞོལ། ཤོག ༡ ན ༥། གཙང༌། ཤོག ༢ ན ༢ མ་ནིང་ནི་
2 བཀའ་འགྱུར། དཔེ་བསྡུར་མ། དེབ། ༡༠༠ ཤོག ༢༦༡ ཕྲེང༌། ༢༠

62 རྒྱལ་ཚབ་རྗེའི་གསུང་འབུམ་ཀ་པ།
པའི་ཆོས་སོ་བདུན་དང༌། ཡན་ལག་བདུན་དང༌། གསུང་རབ་ཡན་ལག་དགུ་དང༌། སྦྱངས་པའི་
ཡོན་ཏན་བཅུ་གཉིས་སོགས་གསུངས་ཏེ། དེ་དག་གིས་ཀྱང་དལ་འབྱོར་རྙེད་དཀའ་དོན་ཆེ་བསམ་
པ་ནས་བཟུང་སྟེ་བྱང་ཆུབ་མཆོག་ཏུ་སེམས་བསྐྱེད་པ་དང་སྦྱིན་སོགས་ཕ་རོལ་ཏུ་ཕྱིན་པ་དྲུག་གི་
སྤྱོད་པ་དང་བཅས་པའི་ལམ་ཐུན་མོང་བ་ཉམས་སུ་བླང་དགོས་པར་བསྟན་པ་ཡིན་ཏེ། ལམ་དེ་དག་
གི་སྒོ་ནས་རྒྱུད་ལེགས་པར་མ་སྦྱངས་ན་ཚེ་འདིའི་འཁྲི་བ་མི་ཆོད་པས་ཆོས་བྱེད་འདོད་བརྟན་པོ་
མི་འབྱུང༌། དད་པ་ཁ་ཞེ་མེད་པ་མི་སྐྱེ་བས་སྐྱབས་གནས་ལ་བློ་ལིངས་སྐྱུར་མི་འོང་། ལས་འབྲས་
ལ་ངེས་པ་བརྟན་པོ་མི་རྙེད་པས་སྡོམ་པ་གང༌གིའང་སྲུང་སྡོམ་ཞིབ་མོ་མེད་པའི་རྩིང་ཆོས་པར་
འགྲོ། འཁོར་བ་ལ་ཞེན་ལོག་རྣལ་མ་མི་སྐྱེ་བས་ཐར་པ་དོན་གཉེར་གོ་བ་ཙམ་དུ་ཟད། བྱམས་པ་
དང་སྙིང་རྗེའི་རྩ་བ་ཅན་གྱི་སྨོན་སེམས་མ་བཅོས་པ་མི་སྐྱེ་བས་ཐེག་ཆེན་པ་མིང་ཙམ་དུ་འགྲོ། བྱང་
སེམས་ཀྱི་སྤྱོད་པ་སྤྱི་ལ་སློབ་འདོད་དྲག་པོ་མི་འབྱུང་བས་འཇུག་སྡོམ་རྣལ་མ་མི་སྐྱེ། ཞི་གནས་
དང་ལྷག་མཐོང་སྤྱིའི་གོ་བ་རྣམ་དག་མི་ཆགས་པས་ཏིང་ངེ་འཛིན་ཕྲ་མོ་ལ་འཁྲུལ་ཞིང་བདག་མེད་
ཀྱི་ལྟ་བ་ལ་ངེས་པ་མི་སྐྱེ། ཁྱད་པར་དུ་རིགས་ལྔ་སྤྱི་དང་ཁྱད་པར་གྱི་སྡོམ་པ་འཛིན་པ་ཡང་སློབ་
དཔོན་གྱི་རྗེས་ཟློས་ཙམ་དུ་སོང་ནས་དམ་ཚིག་མ་ཉམས་པར་སྲུང་འདོད་དང་རྡོ་རྗེ་འཆང་གི་གོ་
འཕང་ལ་ཐོབ་འདོད་དྲག་པོ་མི་འབྱུང་བས་སྔགས་དང་ཕ་རོལ་ཏུ་ཕྱིན་པའི་ལམ་ཐུན་མོང་བས་རྒྱུད་
སྦྱངས་པ་ངེས་པར་སྔོན་དུ་འགྲོ་དགོས་ཤིང༌། དེ་ཡང་བསྡུས་རྒྱུད་ལས། ཟབ་ཅིང་རྒྱ་ཆེ་ལ་སེམས་
བླ་མའི་ངེས་པ་ལ་དགའ་གཏོང་བའི་ངང་ཚུལ་དང་ལྡན་ཡོན་ཏན་ཤེས།‘།ཞེས་སོགས་ཀྱི་དགོངས་
པར་ཤེས་པར་བྱས་ནས་བློ་ཅུང་ཟད་ཀྱང་མ་སྦྱངས་པའི་ལས་དང་པོ་པ་ལ་དབང་ཟབ་མོ་བསྐུར་བ་
རྣམ་པ་ཐམས་ཅད་དུ་མི་བྱའོ། །ལམ་གྱི་རིམ་པ་དེ་དག་ཀྱང་ཆུ་བོ་གསུམ་འདྲེས་ཀྱི་གདམས་པ་རྗེ་
ཐམས་ཅད་མཁྱེན་པ་ཉིད་ཀྱིས་མཛད་པའི་ལམ་གྱི་རིམ་པ་རྒྱས་བསྡུས་གཉིས་ལས་འབྱུང་བ་ལྟར་
ཉམས་སུ་བླང་བར་བྱའོ༎
གཉིས་པ་ལ་བཞི། དབང་འོག་མ་སྔོན་དུ་མ་སོང་བར་གོང་མ་བསྐུར་བའི་ལུགས་དགག་པ་
དང་། གོ་རིམས་ངེས་ཅན་དུ་བསྐུར་དགོས་པར་བསྟན་པ་དང༌། དབང་ཇི་ལྟར་བསྐུར་བའི་ཚུལ་དང་།
1 བཀའ་འགྱུར། དཔེ་བསྡུར་མ། དེབ། ༧༧ ཤོག ༡༤༡ ཕྲེང་། ༥

དུས་འཁོར་རིམ་གཉིས་ཉམས་སུ་ལེན་ཚུལ། 63
རིམ་གཉིས་སྒོམ་པར་འདོད་པས་དམ་ཚིག་དང་སྡོམ་པ་དག་པ་དགོས་པའི་ཚུལ་ལོ། །དང་པོ་ནི། ཁ་
ཅིག་རྡུལ་ཚོན་གྱི་དཀྱིལ་འཁོར་དུ་གཏན་མ་ཞུགས་ཤིང༌། བྱིས་པ་འཇུག་པའི་དབང་བདུན་སྔོན་
དུ་མ་བསྐུར་བར་དབང་གོང་མ་རྣམས་ཐོག་མར་བསྐུར་ནས་སྦྱོར་བ་ཡན་ལག་དྲུག་གི་རྫོགས་རིམ་
སྟོན་པར་བྱེད་པ་ནི་ཆེས་མི་རིགས་ཏེ། དབང་དང་པོ་བདུན་གྱིས་ས་བདུན་གྱི་ནུས་པ་འཇོག་པ་
དང༌། དབང་གོང་མ་རྣམས་ཀྱིས་ས་བརྒྱད་པ་ཡན་ཆད་ཀྱི་ནུས་པ་འཇོག་པར་གསལ་བར་གསུངས་
ཤིང་རང་གིས་ཀྱང་ཁས་བླངས་པས་ས་བདུན་པ་མན་ཆད་མ་ཐོབ་པར་ས་བརྒྱད་པ་ནས་ཐོག་མར་
རྒྱུད་ལ་སྐྱེད་པ་ཡོད་པར་འགྱུར་རོ༎
དབང་གི་དམ་གཞག་གི་སྐབས་སུ་དཀྱིལ་འཁོར་ཆེན་པོར་མ་ཞུགས་པ་དང་མ་མཐོང་བ་
རྣམས་ཀྱི་མདུན་དུ་གསང་བའི་དེ་ཉིད་སྨྲས་ན་དམ་ཚིག་ཉམས་པར་གསུངས་ཤིང༌། དེ་མི་སྟོན་པར་
མནའ་ཆུ་བླུད་ནས་རྡོ་རྗེའི་མནའ་བསྒྲག་པར་ཡང་གསུངས་ལ། རི་བོ་དག་ཀྱང་མ་སྨིན་མི་ལ་གསང་
བ་བྱིན་ལས་སོ། །ཞེས་དབང་གིས་སྨིན་པར་མ་བྱས་པ་ལ་གསང་བ་བྱིན་ན་རྩ་ལྟུང་བདུན་པ་འབྱུང་
བར་གསུངས་ཤིང༌། སྦྱིན་རྒྱུའི་གསང་བ་ཡང་བདེ་བ་ཆེན་པོའི་ལམ་ལ་འགྲེལ་པས་བཤད་པས་ཕྱིའི་
དཀྱིལ་འཁོར་དུ་མ་ཞུགས་ཤིང་དབང་མ་ཐོབ་པ་ལ་དབང་གོང་མ་སྟོན་པའི་སློབ་དཔོན་དེ་སྔགས་ཀྱི་
སྡོམ་ལྡན་ཡིན་ན་རྩ་ལྟུང་བདུན་པ་འབྱུང་ཞིང་དེའི་རྒྱུད་ཀྱི་སྔགས་ཀྱི་སྡོམ་པ་ལྷག་མ་མེད་པར་གཏོང་
བར་འགྱུར་རོ། །རྡུལ་ཚོན་གྱི་དཀྱིལ་འཁོར་དུ་དབང་བསྐུར་བ་སྔོན་དུ་མ་སོང་བར་དབང་གོང་མ་
བསྐུར་བའི་ཆོ་ག་བྱས་ཀྱང་དབང་གོང་མ་ཐོབ་པའི་གོ་མི་ཆོད་དེ། དེ་ལྟ་ན་དབང་གཞན་གང་ཡང་
སྔོན་དུ་མ་སོང་བར་ངེས་དོན་གྱི་དབང་བཞི་པ་ཚིག་གིས་བརྡ་སྤྲད་པས་ཀྱང་དབང་བཞི་པ་ཐོབ་པའི་
གོ་ཆོད་པར་འགྱུར་རོ། །དེས་ན་ཕྱིའི་དབང་མ་ཐོབ་པ་ལ་དབང་གོང་མ་ཙམ་བསྐུར་ནས་རྫོགས་རིམ་
སྟོན་ན་ཕྱག་ཆེན་ཐིག་ལེ་ལས། གང་ཞིག་རྒྱུད་ལུང་ང་རྒྱལ་གྱིས། །དབང་བསྐུར་མེད་པར་འཆད་
བྱེད་པ། །སློབ་དཔོན་སློབ་མ་ཤི་མ་ཐག།དངོས་གྲུབ་ཐོབ་ཀྱང་དམྱལ་བར་འགྲོ།།ཞེས་གསུངས་པས་
ཆོས་ཟབ་མོ་ལ་དབང་ཟོས་པའི་ལས་ཀྱི་སྒྲིབ་པ་ཤིན་ཏུ་ལྕི་བ་བསགས་པ་ཡིན་པས་དངོས་གྲུབ་ཕྲ་མོ་
ཐོབ་ཀྱང་དཔོན་སློབ་གཉིས་ཀ་དམྱལ་བར་འགྲོ་བར་གདོན་མི་ཟ་བས་དེ་འདྲ་བའི་ལམ་ལོག་པ་སྟོན་
1 བཀའ་འགྱུར། དཔེ་བསྡུར་མ། དེབ། ༦༠ ཤོག ༢༡༠ ཕྲེང་། ༩

64 རྒྱལ་ཚབ་རྗེའི་གསུང་འབུམ་ཀ་པ།
པའི་གང་ཟག་མཆིལ་མའི་ཐལ་བ་བཞིན་དུ་རྒྱང་རིང་དུ་སྤང་བར་བྱའོ༎
གཉིས་པ་ནི་དབང་བཅུ་གཅིག་གོ་རིམས་ངེས་ཅན་དུ་འཐོབ་དགོས་པའི་རྒྱུ་མཚན་ཅི་
ཞེ་ན། འདི་ལྟར་ཡིན་ཏེ་སྟོང་གཟུགས་ཕྱག་རྒྱ་ཆེན་མོ་ལ་བརྟེན་ནས་མཆོག་ཏུ་མི་འགྱུར་བའི་བདེ་
བ་དངོས་སུ་བསྐྱེད་པའི་རྫོགས་རིམ་རྒྱུད་ལ་སྐྱེ་བའི་སྔོན་དུ་ཡེ་ཤེས་ཀྱི་ཕྱག་རྒྱ་ལ་བརྟེན་ནས་ཡས་
བབས་དང་མས་བརྟན་གྱི་དགའ་བཞི་སྐྱེད་པ་འགྲོ་དགོས་པས་ངེས་དོན་གྱི་དབང་བཞི་པ་བསྐུར་
བའི་སྔོན་དུ་དབང་གོང་མ་གཞན་རྣམས་བསྐུར་བ་འགྲོ་དགོས་པ་ཡིན་ལ། ལམ་དུས་ཀྱི་དགའ་
བཞི་རིམ་ཅན་དུ་སྐྱེ་བས་ཁྱབ་ཅིང༌། དབང་གི་དུས་སུ་ཡང་ལས་ཀྱི་ཕྱག་རྒྱ་ལ་བརྟེན་པའི་དགའ་
བཞི་རིམ་ཅན་དུ་སྐྱེ་བས་ཁྱབ་པའི་ཕྱིར། དབང་གོང་མ་རྣམས་ཀྱང་སྔ་མ་སྔ་མ་སྔོན་དུ་མ་སོང་བར་
ཕྱི་མ་ཕྱི་མ་ཐོབ་པར་བྱར་མེད་དོ། །ཡེ་ཤེས་ཀྱི་ཕྱག་རྒྱ་ལ་བརྟེན་ནས་བསྐྱེད་རྫོགས་གཉིས་ཀའི་
སྐབས་སུ་དགའ་བཞི་སྐྱེ་བ་ལ་ཡང་ཕྱག་རྒྱ་ལ་གསལ་སྣང་ལེགས་པར་ཐོན་ནས་ཡིད་ངོར་ཐ་མལ་
གྱི་སྣང་བ་ནུབ་པ་རང་འདོད་ལྷ་ཡབ་ཡུམ་གྱི་རྣམ་པར་མངོན་སུམ་དུ་སྣང་བའི་བསྐྱེད་རིམ་གྲུབ་པ་
སྔོན་དུ་འགྲོ་དགོས་པས་དབང་གི་སྐབས་སུ་ཡང་རང་གི་ཕུང་ཁམས་སྐྱེ་མཆེད་སོགས་ལྷར་བསྐྱེད་
ནས་མ་དག་པའི་སྣང་ཞེན་སྦྱོང་བའི་ནུས་པ་ཁྱད་པར་ཅན་འཇོག་པ་དབང་བདུན་གྱིས་བྱེད་ཅིང་དེ་
དབང་གོང་མ་རྣམས་ཀྱི་སྔོན་དུ་ངེས་པར་འགྲོ་དགོས་པ་ཡིན་ནོ། །དེ་ཡང་ཐ་མལ་གྱི་སྣང་ཞེན་དང་
མ་དག་པའི་ཕུང་སོགས་ཟད་པར་སྤངས་པ་འབྲས་བུའི་སྐབས་སུ་འཐོབ་ཀྱང་དེ་དག་གི་ས་བོན་
དངོས་སུ་སྤོང་བའི་བྱ་བ་ལམ་དུས་ཀྱི་རྫོགས་རིམ་གྱིས་བྱེད་ཅིང༌། དེའི་རྒྱུད་སྨིན་པར་བྱེད་པ་དང་
ཐ་མལ་གྱི་སྣང་ཞེན་མངོན་གྱུར་མགོ་གནོན་པ་བསྐྱེད་རིམ་གྱིས་བྱེད་ལ། དེ་ལ་ཡང་དབང་བདུན་
དེ་དག་སྦྱོང་བའི་ནུས་པ་ཁྱད་པར་ཅན་འཇོག་ཅིང་ཕུང་སོགས་ལྷར་བསྐྱེད་པ་ལ་དབང་བར་
བྱེད་པས་དབང་བདུན་གྱིས་ནི་དངོས་སུ་བསྐྱེད་རིམ་གྱི་སྣོད་རུང་དང༌། བརྒྱུད་ནས་རྫོགས་རིམ་གྱི་
སྣོད་རུང་དུ་བྱེད་པ་ཡིན་ནོ༎
དབང་མདོར་བསྟན་གྱི་འགྲེལ་པར་རྗེ་ནཱ་རོ་པས་ཀྱང༌། འཇིག་རྟེན་པའི་དབང་རྣམས་ཀུན་
རྫོབ་ཀྱི་བདེན་པ་དངོས་སུ་འགྲུབ་པར་བྱེད་ཅིང་དོན་དམ་པའི་རྗེས་སུ་མཐུན་པར་གྱུར་པ་ཡིན་པར་
གསུངས་པས་རིམ་གཉིས་ཀྱི་སྣོད་རུང་དུ་སྒྲུབ་པའི་དབང་བཅུ་གཅིག་པོ་སྔ་མ་སྔོན་དུ་མ་སོང་བར་

དུས་འཁོར་རིམ་གཉིས་ཉམས་སུ་ལེན་ཚུལ། 65
ཕྱི་མ་བསྐུར་དུ་མི་རུང་བ་རྒྱུད་དང་འགྲེལ་པ་དང་གྲུབ་ཆེན་རྣམས་ཀྱིས་ཕྱག་རྒྱས་བཏབ་པ་ཡིན་
པས་གོ་རིམས་ངེས་པ་ཅན་དུ་བསྐུར་བར་བྱའོ༎
གསུམ་པ་ལ་གསུམ། དབང་གི་དབྱེ་བསྡུ། དབང་ཇི་ལྟར་བསྐུར་བའི་ཚུལ་དགོས་པ་དང་
བཅས་པ། དོགས་པ་བཅད་པའོ། །དང་པོ་ནི། རྒྱས་པར་ན་དབང་བཅོ་ལྔ་ཡོད་ལ། འབྲིང་དུ་ན་
དབང་བཅུ་གཅིག་སྟེ། བྱིས་པ་འཇུག་པའི་དབང་བདུན་དང་། དབང་གོང་མ་ལ་བཞི་ཡོད་པའི་དྲང་
དོན་གྱི་དབང་བཞི་པ་ཤེས་རབ་ཡེ་ཤེས་ཀྱི་དབང་དུ་བསྡུས་ནས་བུམ་པ་དང་གསང་བ་དང་ཤེས་
རབ་ཡེ་ཤེས་ཀྱི་དབང་དང་དབང་གོང་མའི་གོང་མའི་༧དང་པོ་གསུམ་ཡང་རིགས་གཅིག་པས་བུམ་
པ་དང་གསང་བ་དང་ཤེས་རབ་ཡེ་ཤེས་ཀྱི་དབང་གསུམ་དུ་བསྡུས་ནས་འཇིག་རྟེན་པའི་དབང་བཅུ་
དང༌། དབང་བཅུ་གཅིག་པ་འཇིག་རྟེན་ལས་འདས་པའི་དབང་ངོ་། །བསྡུས་ན་འཇིག་རྟེན་པ་དང་
འཇིག་རྟེན་ལས་འདས་པའི་དབང་དང༌། དྲང་དོན་དང་ངེས་དོན་གྱི་དབང་དང་། བསོད་ནམས་དང་
ཡེ་ཤེས་ཀྱི་ཚོགས་ཀྱི་སྣོད་རུང་དུ་བྱེད་པའི་དབང་ངོ༌༎
གཉིས་པ་ལ་གཉིས། བྱིས་པ་འཇུག་པའི་དབང་བདུན་བསྐུར་བའི་ཚུལ་དང་། དབང་གོང་
མ་རྣམས་བསྐུར་བའི་ཚུལ་ལོ། །དང་པོ་ལ་གསུམ། དཀྱིལ་འཁོར་གང་དུ་བསྐུར་བ་དང༌། ཇི་ལྟར་
བསྐུར་བའི་ཚུལ་དང༌། མིང་དེ་ལྟར་འདོགས་པའི་རྒྱུ་མཚན་ནོ། །དང་པོ་ནི་དབང་བདུན་གྱི་དཀྱིལ་
འཁོར་གཞན་ཡང་བཤད་ཀྱང༌། ད་ལྟ་ནི་སྐུ་གསུང་ཐུགས་ཡོངས་རྫོགས་ཀྱི་དཀྱིལ་འཁོར་དང་
ཐུགས་ཀྱི་དཀྱིལ་འཁོར་གང་རུང་གཅིག་ཏུ་བསྐུར་བར་བྱ་བ་ཡིན་ལ། དཀྱིལ་འཁོར་དེ་གཉིས་ལ་
དཀྱིལ་འཁོར་རྫོགས་མ་རྫོགས་ཀྱི་ཁྱད་པར་ཡོད་ཀྱང་དེ་ལས་ཐོབ་པའི་དབང་ལ་རྫོགས་མ་རྫོགས་
ཀྱི་ཁྱད་པར་མེད་དེ། དབང་བསྐུར་བའི་ལྷ་ཐམས་ཅད་ཐུགས་དཀྱིལ་ལ་ཡང་ཚང་ཞིང་། བསྐུར་
ཚུལ་ཡང་མཚུངས་པའི་ཕྱིར་རོ། །དབང་བདུན་ཐོག་མར་བསྐུར་བ་ནི་ངེས་པར་རྡུལ་ཚོན་ལ་བརྟེན་
དགོས་ཀྱི། རས་བྲིས་སོགས་ལ་བརྟེན་དུ་མི་རུང་ལ། དབང་གོང་མ་རྣམས་དབང་བདུན་དང་རྒྱུན་
གཅིག་ལ་བསྐུར་བ་ལས་གཞན་གྱི་ཚེ་བྲིས་པའི་དཀྱིལ་འཁོར་ལ་བརྟེན་མི་དགོས་ཏེ། དབང་མདོར་
1 ཞོལ། ཤོག ༤ ན ༥ གོང་མ་

66 རྒྱལ་ཚབ་རྗེའི་གསུང་འབུམ་ཀ་པ།
བསྟན་ལས། དབང་བདུན་པོ་ནི་འདི་ཡིན་ཏེ། །དཀྱིལ་འཁོར་བཞེངས་ལ་སྦྱིན་པར་བྱ།‘།ཞེས་པའི་
འགྲེལ་པར་རྗེ་ནཱ་རོ་པས། དབང་བསྐུར་བདུན་པོ་འདི་རྣམས་རྡུལ་ཚོན་གྱི་དཀྱིལ་འཁོར་རྣམ་པར་
སྤངས་ནས་གཞན་རས་བྲིས་ལ་སོགས་པའི་དཀྱིལ་འཁོར་དུ་སྦྱིན་པར་བྱ་བ་མ་ཡིན་ནོ། །བུམ་
པ་ལ་སོགས་པའི་དབང་རྣམས་ནི་དཀྱིལ་འཁོར་བཞེངས་པ་ལས་གཞན་གྱིས་ཀྱང་སྦྱིན་པར་བྱའོ་
”ཞེས་གསུངས་པས་བོད་ཀྱི་མཁས་པ་དག་ཀུན་སྤངས་ཀྱི་སློབ་མ་ཡིན་ན་ངེས་པ་མེད་ཅེས་གསུང་
བ་ཡང་རྒྱུད་འདིའི་དགོངས་པ་མ་ཡིན་པར་ཤེས་པར་བྱའོ༎
གཉིས་པ་ནི། རྒྱུད་སྡེ་གཞན་ནས་དབང་གི་ཐོག་མ་མེ་ཏོག་ཕྲེང་བའི་དབང་ནས་འཛིན་པ་
ཡིན་ཡང་། འདིར་ནི་སྔོན་དུ་མེ་ཏོག་འདོར་བ་ཙམ་བྱེད་ཀྱང་ཆུ་དབང་ཉིད་ཐོག་མར་བསྐུར་བ་ཡིན་
ལ། དེ་ཡང་སློབ་མ་སྐུ་རྡོ་རྗེར་བསྐྱེད་ནས་སློབ་མའི་རྒྱུད་ཀྱི་ནམ་མཁའ་རླུང་མེ་ཆུ་ས་དང་དབང་
རྫས་ཀྱི་ཆུ་ཡང་ཡུམ་ལྔར་བསྐྱེད་ནས་ཡེ་ཤེས་པ་གཞུག་པ་སོགས་བྱ་སྟེ། དཀྱིལ་འཁོར་གྱི་བྱང་
སྒོར་གཙོ་བོའི་སྐུའི་ཞལ་ལ་ཕྱོགས་པར་ཆུ་དབང་བསྐུར་ནས་དབང་ལྷ་བསྟིམ་པ་སོགས་བྱ། ཡང་
འདི་ཉིད་དུ་སློབ་མའི་རྒྱུད་ཀྱི་ཕུང་པོ་ལྔ་དང་དབང་རྫས་ཅོད་པན་སངས་རྒྱས་ལྔར་བསྐྱེད་ཅིང་ཡེ་
ཤེས་པ་གཞུག་པ་སོགས་བྱས་ཏེ་ཅོད་པན་གྱི་དབང་བསྐུར་བར་བྱེད་ལ། དེ་ཡང་དབང་མདོར་
བསྟན་ལས། ཆུ་ནི་ཁམས་ཀྱི་དག་པ་སྟེ། །ཅོད་པན་ཕུང་པོ་རྣམ་སྦྱོང་བྱེད། །ཅེས་གསུངས་པས་
དབང་དེ་གཉིས་ཀྱིས་སློབ་མའི་ལུས་ཀྱི་ཆ་མ་དག་པའི་ཕུང་ཁམས་རྣམས་སྦྱངས་ནས་གཤེགས་
པ་དང་གཤེགས་མའི་ངོ་བོར་སྒྲིབ་བྲལ་དུ་བྱེད་པའི་ནུས་པ་འཇོག་པས་ལུས་ཀྱི་དྲི་མ་འཁྲུད་
ཅིང་སྐུ་རྡོ་རྗེའི་ས་བོན་འཇོག